Diari Oficial de la Generalitat Valenciana


Sumari del DOGV 6514, del 05-05-2011 (2011/4538)

Notificació de la sentència dictada en el judici verbal número 1373/2010.
-------------------------------------------------------------------------

### Dades del document

Número de DOGV
:   6514

Data del DOGV
:   05-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4538


Organisme emissor
:   Jutjat de Primera Instància Número 3 de València

Tipus de document
:   Edicte

Notificació de la sentència dictada en el judici verbal número 1373/2010. [2011/4538]  
Judici verbal 001373/2010  
Jerónimo Toledano Iturbe, secretari del Jutjat de Primera Instància número 3 de València, faig saber:  
Que en aquest Jutjat se segueix procediment de judici verbal 001373/2010, a instàncies d'AXA Seguros Generales contra Marinica Bujor, Mapfre Familiar i Consorci de Compensació d'Assegurances.  
En el judici a què es fa referència, amb data 10 de novembre de 2010, el magistrat jutge, Salvador U. Martínez Carrión, ha dictat la resolució que té el contingut dispositiu que, literalment, és com segueix:  
  
«Dispositiva  
Estime la demanda formulada per AXA Seguros Generales, SA, representada per la procuradora dels tribunals Margarita Sanchís Mendoza, contra Bujor Marinica, declarat en rebel·lia, contra la companyia d'assegurances Mapfre Familiar, SA, representada pel procurador dels tribunals Juan A. Rodríguez Manzaneque Alberca, i contra Consorci de Compensació d'Assegurances, representats per l'advocat de l'Estat Ernesto Collel Domingo, sobre reclamació d'una quantitat, acorde:  
  
1. Condemnar Mapfre Familiar i Bujor Marinica, que solidàriament abonen a l'actora la quantitat de 436,56 euros, i al pagament dels interessos legals corresponents d'aquesta quantitat en la forma indicada en el fonament jurídic quart.  
2. Absoldre al Consorci de Compensació d'Assegurances de les pretensions contra aquest formulades.  
3. Sense fer imposició expressa de les costes causades respecte als demandats condemnats. i s'imposen a l'actora les costes corresponents al codemandat absolt.  
Mode d'impugnació: mitjançant un recurs d'apel·lació davant l'Audiència Provincial (article 455 LEC). El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, i amb la indicació dels pronunciaments que s'impugnen (article 457.2 LEC).  
No s'admetrà l'escrit de preparació del recurs al condemnat al pagament de la indemnització si, en preparar-lo, no acredita haver constituït el dipòsit a l'establiment destinat a aquest efecte de l'import de la condemna incrementat amb els interessos i recàrrecs exigibles. Aquest dipòsit no impedirà, si s'escau, l'execució provisional de la resolució dictada (article 449.3 LEC).  
S'indica també que per recórrer caldrà la constitució d'un dipòsit per import de 50 euros, en l'entitat de crèdit Banesto i en el compte de dipòsits i consignacions obert a nom d'aquest Jutjat, i acreditar-ne la constitució, amb l'advertència que no s'admetrà a tràmit cap recurs el dipòsit del qual no s'haja constituït (disposició addicional 15a de la LOPJ, afegida per la LO 1/2009, de 3 de novembre: BOE 4 de novembre de 2009).  
Aquesta és la meua sentència, que pronuncie, mane i firme».  
I perquè valga de notificació de forma deguda, amb l'advertiment dels recursos indicats en la resolució esmentada a la part demandada, que està en parador desconegut, Marinica Bujor, de conformitat amb el que disposa l'article 164 de la Llei d'Enjudiciament Civil, expedisc aquest edicte.  
  
València, 10 de novembre de 2010.- El secretari judicial: Jerónimo Toledano Iturbe.